ΠΕΡΙΕΧΟΜΕΝΑ
ΑΠΟΦΑΣΕΙΣ
Κήρυξη ως αναδασωτέας έκτασης λόγω εκχέρσωσης, συνολικού εμβαδού 352,35 τ.μ. στη θέση
«Μαρούγκα Κινέττας» περιφέρειας Δήμου Μεγάρων Ν. Αττικής.
Έγκριση τροποποίησης του εγκεκριμένου ρυμοτομικού σχεδίου πόλεως Αγρινίου στο Ο.Τ. Γ876.
ΑΠΟΦΑΣΕΙΣ
Αριθμ. 7090
(1)
Κήρυξη ως αναδασωτέας έκτασης λόγω εκχέρσωσης, συνολικού εμβαδού 352,35 τ.μ. στη θέση
«Μαρούγκα Κινέττας» περιφέρειας Δήμου Μεγάρων Ν. Αττικής.
Ο ΣΥΝΤΟΝΙΣΤΗΣ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ
Έχοντας υπόψη
Α. τις διατάξεις:
1. της παρ. 3 του άρθρου 117 και της παρ. 1 άρθρου
24 του Συντάγματος της Ελλάδας,
2. του ν. 3200/1955 «Περί διοικητικής αποκεντρώσεως» (Α’  97),
3. των άρθρων 6 και 280 του ν. 3852/2010 «Αρχιτεκτονική της Αυτοδιοίκησης και της Αποκεντρωμένης
Διοίκησης - Πρόγραμμα Καλλικράτης» (Α’  87),
4. του π.δ. 135/2010 «Οργανισμός της Αποκεντρωμένης Διοίκησης Αττικής» (Α΄  228),
5. του ν. 998/1979 «Περί προστασίας των δασών και
των δασικών εν γένει εκτάσεων της Χώρας» (Α’ 289), και
ιδίως: α) του άρθρου 41, β) της παρ. 1 του άρθρου 38,
όπως τροποποιήθηκε με την παρ. 1 του άρθρου 35 του
ν. 4280/2014 (Α΄ 159), γ) του εδαφίου 1α της παρ. 1 του
άρθρου 53, δ) της παρ. 7α του άρθρου 67 Α, όπως προστέθηκε με το άρθρο 40 του ν. 4280/2014 (Α’  159),
6. της υπ’ αρ. οικ. 179200/5059/20.12.2012 εγκυκλίου
του ΥΠΕΚΑ και της υπό στοιχεία 133002/6552πε/22.1.2016
εγκυκλίου του ΥΠΕΝ,
7. της υπ’ αρ. 160417/1180/9.7.1980 εγκυκλίου διαταγής του Υπουργείου Γεωργίας,
8. του ν. 3208/2003 «Περί προστασίας δασικών οικοσυστημάτων κ.τ.λ.» (Α’  303),
9. του π.δ. 32/2016 «Περί ορισμού επιστημονικών κριτηρίων και συνεκτιμώμενων στοιχείων για την υπαγωγή
εκτάσεων στις περιπτώσεις των παρ. 1,2 και 5 του άρθρου 3 του ν. 998/1979» (Α΄ 46),
10. της υπ’ αρ. 15869/15.5.2017 απόφασης του Υπουργού Εσωτερικών, περί διορισμού του Σπυρίδωνα Κοκ-
κινάκη στη θέση του Συντονιστή της Αποκεντρωμένης
Διοίκησης Αττικής, για πενταετή θητεία (Υ.Ο.Δ.Δ. 250),
11. των άρθρων 28 και 28Α του ν. 4325/2015 «Εκδημοκρατισμός της Διοίκησης - Καταπολέμηση Γραφειο-
κρατίας και Ηλεκτρονική Διακυβέρνηση. Αποκατάσταση
αδικιών και άλλες διατάξεις» (Α’ 47).
Β. Την υπ’ αρ. οικ. 93728/2165/19-10-2018 απόφαση
του Διευθυντή Δασών Δυτικής Αττικής με θέμα «Ανάρτηση Δασικού Χάρτη του Προκαποδιστριακού ΟΤΑ: Με-
γαρέων Π.Ε. Δυτ. Αττικής και πρόσκληση για υποβολή
αντιρρήσεων κατά του περιεχομένου του» (ΑΔΑ: ΩΙΗ8ΟΡ1Κ-3ΒΙ).
Γ. Την υπ’ αρ. οικ. 52885/1408/23-5-2019 απόφαση του
Συντονιστή Αποκεντρωμένης Διοίκησης Αττικής (Δ΄ 325)
με θέμα «Μερική Κύρωση δασικού χάρτη Δυτικής Αττικής των Προκαποδιστριακών ΟΤΑ: Ελευσίνας, Μαγούλας,
Νέας Περάμου, Οινόης, Ερυθρών, Βιλίων Π.Ε. Δυτικής
Αττικής και Κορυδαλλού Π.Ε. Πειραιώς (άρθρο 17 του
ν. 3889/2010)».
Δ. Την από 18-1-2018 έκθεση αυτοψίας των αρμαδίων
υπαλλήλων του Δασαρχείου Μεγάρων, η οποία υποβλήθηκε με το υπ’ αρ. 51/18-1-2018 έγγραφο του Δασονο-
μείου Μεγάρων.
Ε. Την από 30-6-2020 παροχή συμπληρωματικών
στοιχείων της αρμόδιας υπαλλήλου του Δασαρχείου
Μεγάρων.
ΣΤ. Την υπ’ αρ. 50957/1126/26-11-2020 πρόταση κήρυξης της ανωτέρω, αναφερόμενης στο θέμα, έκτασης
ως αναδασωτέας λόγω εκχέρσωσης, του Δασαρχείου
Μεγάρων, αποφασίζουμε:
Κηρύσσουμε αναδασωτέα λόγω εκχέρσωσης και
αλλαγής χρήσης, την έκταση με περιμετρικά στοιχεία
(1,2,3,4,5,6,7,8,9,10,1), εμβαδού τριακοσίων πενήντα δύο
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
2 Φεβρουαρίου 2021
ΤΕΥΧΟΣ  ΤΕΤΑΡΤΟ
Αρ. Φύλλου 41
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 41/02.02.2021
τετραγωνικών μέτρων και τριάντα πέντε εκατοστών του
τετραγωνικού μέτρου (352,35 τ.μ.) που βρίσκεται στη
θέση «Μαρούγκα Κινέττας» περιφέρειας Δήμου Μεγάρων του Ν. Αττικής, όπως απεικονίζεται στο τοπογραφι-
κό διάγραμμα και στο απόσπασμα πινακίδας Γ.Υ.Σ υπό
στοιχεία Φ.Χ. 6359/2 κλίμακας 1:5000 και Ο/Φ υπό στοιχεία Φ/Χ. 428_203 περιόδου 2007-2009 της συντάκτριας
υπαλλήλου του Δασαρχείου Μεγάρων Δασοπόνου Μαρίας Χατζηστεργίου, που προσαρτάται στην ανωτέρω (ΣΤ)
σχετική πρόταση και στην παρούσα με συντεταγμένες
κορυφών πολυγώνου κατά ΕΓΣΑ 87, σύμφωνα με τον
πίνακα συντεταγμένων του τοπογραφικού που συνοδεύει αναπόσπαστα την παρούσα, υπογεγραμμένο από
τη Δασάρχη Μεγάρων, το οποίο αποτελεί αναπόσπαστο
μέρος της απόφασης αυτής και έχει όρια σήμερα ως εξής:
Ανατολικά: Με αναδασωτέα έκταση με την υπ’ αρ.
641/21-4-1982 απόφαση κήρυξης του Νομάρχη Δυτ.
Αττικής και εντός αυτής οικία (υπ’ αρ. 30823/73 άδεια
λυομένου ξύλινου οικίσκου).
Δυτικά, Βόρεια και Νότια: Με αναδασωτέα από πυρκαγιά κηρυγμένη έκταση με την υπ’ αρ. 90756/2095/
15-10-2018 απόφαση του Συντονιστή Α.Δ.Α.
Άλλα στοιχεία
Σύμφωνα με τον αναρτημένο με τη (Β) σχετική απόφαση, δασικό χάρτη του ΟΤΑ Μεγάρων το σύνολο της
έκτασης που προτείνεται για κήρυξη, εμπίπτει εντός ευρύτερου πολυγώνου με ένδειξη ΔΑ (δάση και δασικές
εκτάσεις στις Α/Φ πρόσφατης λήψης και στις αυτοψίες,
άλλης μορφής/κάλυψης εκτάσεις στις Α/Φ παλαιότερης
λήψης) και στον μερικώς κυρωμένο δασικό χάρτη της
(Γ) σχετικής απόφασης εμπίπτει στις «δασικές εν γένει
εκτάσεις των παρ. 1,2,3,4 και 5 άρθρου 3 ν. 98/1979, όπως
ισχύει» με πράσινο φόντο.
Σύμφωνα με τις ανωτέρω (Δ), (Ε) και (ΣΤ) σχετικές,
η εξεταζόμενη έκταση μέχρι το έτος 2016 αποτελούσε δάσος πεύκης, με υπόροφο θαμνώδους βλάστησης
αειφύλλων πλατυφύλλων που μαζί με τη συνυπάρχουσα
χλωρίδα και πανίδα αποτελούσε μέσω της αμοιβαίας
αλληλεξάρτησης και αλληλεπίδρασης ιδιαίτερη δασοβιοκοινότητα και ιδιαίτερο δασογενές περιβάλλον (Α.9
σχετικό), που συνέβαλε στη διατήρηση της φυσικής και
βιολογικής ισορροπίας και εξυπηρετούσε τη διαβίωση
του ανθρώπου εντός του φυσικού περιβάλλοντος. Μετά
από το έτος 2016 και μέχρι την 18-1-2018, στην εν λόγω
έκταση ως αποτέλεσμα ανθρωπογενών επεμβάσεων,
διενεργήθηκε σταδιακά καθαρισμός του υπορόφου της
δασικής βλάστησης και τοποθετήθηκε περίφραξη, με
σκοπό την αλλαγή χρήσης από δασική σε άλλης μορφής
χρήσης κάλυψης γης.
Σκοπός της κήρυξης της ανωτέρω έκτασης εμβαδού
352,35 τ.μ. είναι η διατήρηση του δασικού χαρακτήρα
αυτής, ο αποκλεισμός διάθεσής της για άλλη χρήση, η
αποκατάσταση της δασικής βλάστησης που καταστράφηκε από την εκχέρσωση και η προστασία - διατήρηση
της ισορροπίας του φυσικού περιβάλλοντος.
Από την παρούσα απόφαση δεν προκαλείται δημοσιονομική δαπάνη σε βάρος του κρατικού προϋπολογισμού
(σχ. άρθρο 90 π.δ. 63/2005).
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 41/02.02.2021
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 41/02.02.2021
Η απόφαση αυτή να δημοσιευθεί στην Εφημερίδα της
Κυβερνήσεως.
Αιγάλεω, 22 Ιανουαρίου 2021
Ο Συντονιστής Αποκεντρωμένης Διοίκησης
ΣΠΥΡΙΔΩΝ ΚΟΚΚΙΝΑΚΗΣ
Ι
Αριθμ. ΠΔΕ/ΔΠΧΣ/343533/7344
(2)
Έγκριση τροποποίησης του εγκεκριμένου ρυμοτομικού σχεδίου πόλεως Αγρινίου στο Ο.Τ. Γ876.
Ο ΑΝΤΙΠΕΡΙΦΕΡΕΙΑΡΧΗΣ ΕΝΕΡΓΕΙΑΣ,
ΠΕΡΙΒΑΛΛΟΝΤΟΣ, ΦΥΣΙΚΩΝ ΠΟΡΩΝ ΚΑΙ
ΧΩΡΟΤΑΞΙΑΣ ΔΥΤΙΚΗΣ ΕΛΛΑΔΑΣ
Έχοντας υπόψη:
1. Τα άρθρα 94, 186 και 283 του ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης
Διοίκησης - Πρόγραμμα Καλλικράτης» (Α΄ 87).
2. Το π.δ. 132/2010 «Οργανισμός της Περιφέρειας Δυτικής Ελλάδας» (Α΄ 225) και ιδίως την παρ. 3.α του άρθρου
5, όπως τροποποιήθηκε με την υπ’ αρ. 248595/27.12.2016
απόφαση του Γενικού Γραμματέα Αποκεντρωμένης Διοίκησης Πελοποννήσου, Δυτικής Ελλάδας και Ιονίου «Τρο-
ποποίηση του Οργανισμού Εσωτερικής Υπηρεσίας της
Περιφέρειας Δυτικής Ελλάδας» (Β΄ 4309).
3. Την υπό στοιχεία οικ.ΠΔΕ/ΔΔ/217911/3717/1.9.2020
απόφαση του Περιφερειάρχη Δυτικής Ελλάδας «Ορισμός
Αντιπεριφερειαρχών της Περιφέρειας Δυτικής Ελλάδας»
(ΥΟΔΔ 715).
4. Την υπό στοιχεία ΠΔΕ/ΔΔ/249252/4252/29.9.2020
απόφαση του Περιφερειάρχη Δυτικής Ελλάδας «Μεταβίβαση άσκησης αρμοδιοτήτων στους Αντιπεριφερειάρχες
και σε εκλεγμένους Περιφερειακούς Συμβούλους της
Περιφέρειας Δυτικής Ελλάδας» (Β΄ 4372).
5. Το από 17.7.1923 ν.δ. «Περί σχεδίων πόλεων, κωμών και συνοικιών του Κράτους και οικοδομής αυτών»
(Α΄ 228).
6. Τον ν. 3044/2002 περί «Μεταφορά Συντελεστή
Δόμησης και άλλων θεμάτων αρμοδιότητας Υπουργείου Περιβάλλοντος Χωροταξίας και Δημοσίων Έργων»
(Α΄ 197) και ιδίως το άρθρο 10 αυτού.
7. Τον ν. 4030/2011 και ιδίως τα άρθρα 30-32 (Συγκρότηση και Σύνθεση των ΣΥ.ΠΟ.Θ.Α.) (Α΄ 249).
8. Τον ν. 3212/2003 «Άδεια δόμησης, πολεοδομικές και
άλλες διατάξεις θεμάτων αρμοδιότητας Υπουργείου Περιβάλλοντος, Χωροταξίας και Δημοσίων Έργων» (Α΄ 308).
9. Τις υπ’ αρ. 1/61, 8/75, 43/80, 55/88 και 47/04 εγκυκλίους του Υ.Δ.Ε., σχετικές με θέματα τροποποίησης ρυ-
μοτομικών σχεδίων.
10. Την υπ’ αρ. 52907/28.12.2009 απόφαση Υ.Π.Ε.Κ.Α.
«Ειδικές ρυθμίσεις για την εξυπηρέτηση ατόμων με αναπηρία σε κοινόχρηστους χώρους...» (Β΄ 2621).
11. Την υπ’ αρ. 10/12 εγκύκλιο του ΥΠΕΚΑ, σχετική με
τις αρμοδιότητες φορέων μετά το πρόγραμμα «Καλλικράτης».
12. Το από 15.2.1991 π.δ.  «Έγκριση πολεοδομικής
μελέτης τμημάτων πολεοδομικών ενοτήτων 2 “Τρένου
Καρυές”, 3 “Φούσκαρη”, κ.λπ.» (Δ΄ 125).
13. Την υπ’ αρ. 2041/9.7.1998 απόφαση Νομάρχη Αιτωλοακαρνανίας «Τροποποίηση σχεδίου πόλης Αγρινίου
στις Πολεοδομικές Ενότητες: Τρένου Καρυές - Φούσκαρη - Αετοφωλιά Κλεπαΐτικα - Αγ. Χριστόφορος - Γκένοβα -
120 Ηρώων - Αη Γιάννη - Ελευθερίας - Αερογέφυρας και
Δύο Ρεμμάτων» (Δ΄ 535).
14. Την υπ’ αρ. 1029/18.4.2002 απόφαση Νομάρχη
Αιτωλοακαρνανίας, με την οποία κυρώθηκε η υπ’ αρ.
4/98 πράξη εφαρμογής, όπου και το Ο.Τ. Γ876, η οποία
μεταγράφηκε στις 26.4.2012, στον τόμο 151 υπ’ αρ. 972.
15. Την από 23.8.2019 κοινή αίτηση των Μαρίας Πανοπούλου και Βασιλείου Κούση προς τον Δήμο Αγρινίου
(υπ’ αρ. 1836/19).
16. Το από Μαρτίου 2019 τοπογραφικό διάγραμμα του
Διπλωματούχου Πολιτικού Μηχανικού Δημ. Δασκαλόπουλου, όπως ελέγχθηκε και θεωρήθηκε την 18.12.2019
από την αρμόδια υπηρεσία του Δήμου Αγρινίου.
17. Την υπ’ αρ. 40/21.10.2019 απόφαση της Επιτροπής
Ποιότητας Ζωής του Δήμου Αγρινίου, σχετική με την τροποποίηση του Ο.Τ. Γ876.
18. Την υπ’ αρ. 261/30.10.2019 απόφαση του Δημοτικού Συμβουλίου του Δήμου Αγρινίου, με την παμψηφεί
γνωμοδότηση υπέρ της εν θέματι τροποποίησης.
19. Τα τέσσερα (4) φύλλα τύπου, στα οποία δημοσιεύθηκε η υπ’ αρ. 2840/οικ./15.11.2019 ανακοίνωση του
Γεν. Γραμματέα του Δήμου Αγρινίου, σχετική με την εν
θέματι τροποποίηση.
20. Τα πέντε (5) σχετικά αποδεικτικά επίδοσης, προς
τους ενδιαφερόμενους ιδιοκτήτες:
i) της υπ’ αρ. 2811/οικ./14.11.2019 κοινοποίησης της
Διεύθυνσης Υπηρεσίας Δόμησης και Πολεοδ. Σχεδιασμού του Δ. Αγρινίου και
ii) της υπ’ αρ. 261/2019 απόφασης Δημοτικού Συμβουλίου Αγρινίου.
21. Τις υπ’ αρ. 3308/οικ./18.12.2019 και 3310/οικ./
18.12.2019 βεβαιώσεις Δημάρχου Αγρινίου.
22. Το υπ’  αρ. 3312/οικ./18.12.2019 έγγραφο της
Διεύθυνσης Υπηρεσίας Δόμησης και Πολεοδ. Σχεδιασμού του Δήμου Αγρινίου, διαβιβαστικό του φακέλου
με τα σχετικά στοιχεία για την εν λόγω τροποποίηση.
23. Την υπ’ αρ. 390152/7018/25.2.2020 εισήγηση της
ΔΙ.ΠΕ.ΧΩ.ΣΧ. - Π.Δ.Ε. προς το ΣΥ.ΠΟ.Θ.Α. - Π.Ε. Αιτωλοακαρνανίας, που αφορά στην πρόταση τροποποίησης στη
συνιδιοκτησία των Μαρίας Πανοπούλου και Βασιλείου
Κούση.
24. Το από Μαρτίου 2019 τοπογραφικό διάγραμμα
του Διπλωματούχου Πολιτικού Μηχανικού Δημητρίου
Δασκαλόπουλου (κλ.1:200), όπως συνόδευε την υπ’ αρ.
390152/7018/25.2.2020 εισήγηση της ΔΙ.ΠΕ.ΧΩ.ΣΧ. Π.Δ.Ε. προς το ΣΥ.ΠΟ.Θ.Α. - Π.Ε. Αιτ/νίας και θεωρήθηκε
σύμφωνα με το σχετικό πρακτικό του.
25. Το υπ’  αρ. 82174/14.12.2020 έγγραφο του
ΣΥ.ΠΟ.Θ.Α. - Π.Ε. Αιτωλοακαρνανίας και το διαβιβασθέν
πρακτικό της από 22.10.2020 Συνεδρίασης (Νο 3/2019).
26. Το γεγονός ότι με την προτεινόμενη τροποποίηση
του ρυμοτομικού σχεδίου, δεν προκαλείται δαπάνη σε
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 41/02.02.2021
βάρος του κρατικού προϋπολογισμού και του προϋπολογισμού του Δήμου Αγρινίου, αποφασίζουμε:
Την έγκριση της τροποποίησης του εγκεκριμένου ρυμοτομικού σχεδίου πόλης Αγρινίου, στο Ο.Τ. Γ876, όπως
αναλυτικά απεικονίζεται στο από Μαρτίου 2019 τοπογραφικό διάγραμμα (κλ.1:200), το οποίο συντάχθηκε από
τον Διπλωματούχο Πολιτικό Μηχανικό Δημήτριο Δασκαλόπουλο, θεωρήθηκε από τον Δ. Αγρινίου και τη ΔΙ.ΠΕ.
ΧΩ.ΣΧ.-Π.Δ.Ε. κι εγκρίθηκε από το αρμόδιο ΣΥ.ΠΟ.Θ.Α.Π.Ε. Αιτωλοακαρνανίας στις 14.12.2020 - και συγκεκρι-
μένα, διά μετατόπισης:
• της νότιας οικοδομικής γραμμής του αδιέξοδου πεζοδρόμου στο εσωτερικό του Ο.Τ. Γ876 βορειότερα, ώστε
να ταυτιστεί με την πρόσοψη της διώροφης οικοδομής
(ιδιοκτησίας του Βασιλείου Κούση και Μαρίας Πανοπούλου), από την κορυφή (Τ11α) έως την κορυφή (Τ11β) του
Ο.Τ. Γ876 και στη συνέχεια να επεκταθεί ανατολικά μέχρι
την ιδιοκτησία με κτηματολογικό αριθμό (02), από την
κορυφή (Τ11β) έως την κορυφή (Τ12) του υπόψη Ο.Τ.
• της βόρειας οικοδομικής γραμμής του αδιέξοδου πεζοδρόμου στο εσωτερικό του Ο.Τ. Γ876, ομοίως βορειό-
τερα, ώστε να ταυτιστεί με την υλοποιημένη περίφραξη,
η οποία είναι όριο της ιδιοκτησίας του Αθανάσιου και
Στυλιανής Τσεκούρα, από την κορυφή (Τ13α) έως την
κορυφή (Τ13β) του υπόψη Ο.Τ.
Η ισχύς της απόφασης αυτής αρχίζει από την ημερομηνία δημοσίευσής της στην Εφημερίδα της Κυβερνήσεως.
Κατά της απόφασης αυτής επιτρέπεται η υποβολή
προσφυγής ενώπιον του Συντονιστή της οικείας Αποκεντρωμένης Διοίκησης Πελοποννήσου, Δυτικής Ελλάδας
και Ιονίου, μόνο για παράβαση νόμου μέσα σε προθεσμία δεκαπέντε (15) ημερών από τη δημοσίευσή της
στην Εφημερίδα της Κυβερνήσεως [άρθρο 227.1 του
ν. 3852/2010 (Α΄ 87)].
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 41/02.02.2021
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 41/02.02.2021
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 41/02.02.2021
Η απόφαση αυτή με το συνοδευτικό της διάγραμμα να δημοσιευθεί στην Εφημερίδα της Κυβερνήσεως και να
αναρτηθεί στο διαδίκτυο.
Πάτρα, 14 Ιανουαρίου 2021
Ο Αντιπεριφερειάρχης
ΛΑΜΠΡΟΣ ΔΗΜΗΤΡΟΓΙΑΝΝΗΣ

[Source: 20210400041.pdf | Tokens: 12158]